CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A    NR. 58






         din 29 martie 2012

privind aprobarea unui contract de asociere în participaţie
  Consiliul Local al Municipiului Sighişoara;

  
Având în vedere expunerea de motive a Primarului municipiului cu propunerea de aprobare a unui contract de asociere în participaţie;

Având în vedere prevederile Hotărârii Consiliului Local nr. 36/23.02.2012 prin care s-a aprobat asocierea în participaţie a Municipiului Sighişoara cu Asociaţia Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7, pentru amenajarea unui punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul cu altă destinaţie decât locuinţă, situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara, contractul de asociere în participaţie urmând să fie supus spre aprobare Consiliului local;

Având în vedere prevederile art. 1949 - 1954 din Legea nr. 287/2009 privind Codul civil, republicat;

Având în vedere prevederile Ordonanţei nr. 26/2000 cu privire la asociaţii şi fundaţii, cu modificările şi completările ulterioare;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune aprobarea contractului de asociere în participaţie care se va încheia între Municipiul Sighişoara şi Asociaţia Consiliul Local al Întreprinderilor Mici şi Mijlocii, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c” şi „e”, (7) lit. „a” şi (9), art . 45 (3) şi 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                           

  H O T Ă R Ă Ş T E:
Art.1. Se aprobă contractul de asociere în participaţie care se va încheia între Municipiul Sighişoara şi Asociaţia Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7, pentru amenajarea unui punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul cu altă destinaţie decât locuinţă, situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara, anexa nr. 1 la prezenta.
Art.2. Se mandatează Primarul municipiului pentru semnarea contractului de asociere în participaţie, menţionat la art. 1 din prezenta.
Art.3. Prezenta hotărâre se va comunica Asociaţiei Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7.
Art.4. Primarul municipiului, aparatul de specialitate al acestuia şi Asociaţia Consiliul Local al Întreprinderilor Mici şi Mijlocii se încredinţează cu ducerea la îndeplinire a prezentei.



PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitect şef ;

10 ex.BC/FM

